شەفەق نیوز/ هۆشیار قەرداغ بریكار ئەنجومەن نوێنەران، ئمڕوو پەنجشەممە، راگەیان ك ژمارەیگ لە ئەندامەیل ئەنجومەنەگە وە ڤایڕۆس کۆڕۆنا کۆڤید- ١٩تووش هاتنه‌ .قەرەداغ ئەرا ئاژانس شەفەق نیوز وت: ژمارەی پەرلەمانتارەیل تووشهاتگ وەڤایڕۆس کۆڕۆنا، وەشیەوەیگ فەرەمی رەسیە پەنج پەرلەمانتار، دیارتریان مەحاسن حەمدون وعەلا ناشی ولەیس دلێمیە.وتیش؛ ئەو زانیاریەیلە ک بەشیگ لە میدیاگان و ماڵپەڕەیل پەیوەندیە کۆمەڵایەتیەگان باسیکردن لە تووشهاتن ٣٠ پەرلەمانتار وە ڤایڕۆسەگە ورد نیە.قەرەداغ وتیش؛ تووشهاتن ئەندامەیل پەرلەمان ئەوە نیە ک دانیشتنەیل پەرلەمان پەک بخریەێد، ودووپاتکرد ک دەسەی سەرۆکایەتی لە روژەیل هاتگ دیاری روژ دوارەکردن دانیشتنەگان کەێد ئەرا باسکردن لە قەیرانە دارایی وتەندروسیەگە، وباس کردن وبڕیارداین له‌ بان بڕیگ یاسای گرنگ.لە وەختیگ وەرین پەرلەمانتار وحدە جومەیلی ، لە ماڵپەڕەگەی خوەی لە تویتەر ، له‌ تووشهاتنی وە ڤایڕۆس کۆڕۆنا خه‌وه‌ر دا.
